आधी रात को पुलिस चौकी में पहुंचे एसपी दो जवानों का करवाया मेडिकल, हडकंप
एसपीसतेंद्र कुमार गुप्ता मंगलवार की रात को अचानक सब्जीमंडी और हुडा पुलिस चौकी में पहुंच गए। एसपी को इस तरह अचानक आधी रात को चौकी में आए देख पुलिस कर्मियों के हाथ पांव फूल गए। एसपी ने जब दोनों चौकियों के मुंशी को घबराहट के साथ कन्नी काटते देखा तो उन्हें शराब पीने का शक हुआ। एसपी गुप्ता ने तुरंत दोनों जवानों का मेडिकल करवाने का आदेश दे दिया। रात को दोनों जवानों का मेडिकल करवाया गया। जिसकी रिपोर्ट बुधवार सुबह आई। हालांकि रिपोर्ट में नशा करने की पुष्टि नहीं हुई। जिस कारण उन पर कोई कार्रवाई एसपी ने नहीं की है।
सबसेपहले शहर थाना का निरीक्षण किया
एसपीसतेंद्र कुमार गुप्ता सबसे पहले रात सवा 11 बजे शहर थाना में पहुंचे। थाने में तैनात जवानों की हाजरी चेक की। उसके बाद रिकाॅर्ड जांचकर थाना प्रभारी को विशेष निर्देश दिए। थाने में अचानक रात्रि को एसपी को देखकर पुलिस कर्मियों के हाथ पांव फुल गए। जब शहर थाना में एसपी को सब कुछ ठीक नजर आया तो सभी ने राहत की सांस ली। उसके बाद एसपी अपने लाव लश्कर के साथ साढ़े 11:45 बजे सब्जीमंडी पुलिस चौकी में पहुंच गए। वहां पर एसपी गुप्ता ने मुंशी गुरसेवक के हावभाव देखे तो उन्हें शराब पीए होने का शक हुआ। इस पर एसपी ने तुरंत उसका मेडिकल करवाने का निर्देश दिया। उसके बाद एसपी हुडा चौकी पहुंचे। वहां के स्टॉफ में हड़कंप मच गया। जब चौकी का मुंशी गुरपाल एसपी को कन्नी काटता दिखा तो उस पर भी शराब पीने का शक हुआ। एसपी ने उसके मेडिकल का भी आदेश दे दिया। इसकी जांच रिपोर्ट डीएसपी जगदीश काजला को सौंपने की बात कही। दोनों पुलिस कर्मियों का सिविल अस्पताल में मेडिकल करवाया गया। रिपोर्ट में शराब पीने की पुष्टि नहीं हुई। इस कारण एसपी ने उन्हें क्लीन चिट दे दी। हालांकि बुधवार सुबह उनकी एसपी कार्यालय में पेशी जरूर हुई थी।
ऐलनाबाद और डबवाली के डीएसपी ने भी चलाया अभियान
एसपीसतेंद्र कुमार गुप्ता के अलावा डीएसपी हेडक्वार्टर जगदीश काजला, ऐलनाबाद डीएसपी कुलदीप बैनीवाल और डबवाली डीएसपी सत्यपाल ने भी अपने इलाकों के थाने नाकाबंदी की जांच की। डीएसपी मुख्यालय जगदीश काजला ने भी अपनी पुलिस टीम के साथ शहर के कई स्थानों पर रात्रि गश्त पर तैनात पुलिस कर्मियों की कार्यप्रणाली चैक किया। इस अभियान के तहत डीएसपी ऐलनाबाद कुलदीप सिंह बैनीवाल ने ऐलनाबाद, चौपटा डिंग थाना क्षेत्रों राजस्थान सीमा के साथ लगते सभी नाकों पर तैनात पुलिस कर्मियों की कार्यप्रणाली को चैक कर उन्हें आवश्यक दिशा निर्देश दिए। वहीं डबवाली के डीएसपी सत्यपाल यादव ने डबवाली शहर, डबवाली सदर, कालांवाली तथा पंजाब राजस्थान की सीमा के साथ लगते नाकों पर तैनात पुलिस कर्मियों की कार्यप्रणाली को चेक किया।
पुलिस अधीक्षक सतेंद्र कुमार गुप्ता कारा रात्रि विशेष अभियान ‘नाइट डोमिनेशन मंगलवार देर रात तक चलता रहा। वे इस इस दौरान शहर थाना, हुडा पुलिस चौकी, हिसार रोड स्थित बस स्टैंड, खैरपुर पुलिस चौकी जीटीएम चौक, रानियां रोड स्थित सब्जी मंडी चौकी सहित अन्य कई स्थानों पर पुलिस कर्मियों को गश्त चेकिंग की जांच करने पहुंचे। एसपी द्वारा शहर के विभिन्न स्थानों पर तैनात पुलिस कर्मचारियों की कार्यप्रणाली का औचक निरीक्षण करने से पुलिस महकमा में हड़कंप मचा रहा। इस अवसर पर एसपी गुप्ता ने थाना प्रभारी चौकी प्रभारियों से कहा कि पंचायती चुनावों को देखते हुए अवैध धंधा करने वालों पर शिकंजा कसे और शरारती तत्वों की पहचान कर उनके खिलाफ कड़ी कानूनी कार्रवाई करें। इसके अतिरिक्त आने जाने वाले वाहनों को भी चैक करें। उन्होंने कहा कि पंचायती चुनावों के मद्देनजर जिलाभर में पूरी चौकसी बरती जा रही है और भविष्य में भी समय-समय पर चेकिंग अभियान तथा नाइट डोमोंस्ट्रेशन के तहत अवैध धंधा करने वालों तथा असमाजिक तत्वों पर पूरी तरह से शिकंजा कसा जाएगा।
hin_Deva hin_Deva hin_Deva hin_Deva awa_Deva hin_Deva hin_Deva